ಹೊಯ್ಸಳ ರ ಕಾಲದ ಅನೇಕ ದೇವಾಲಯಗಳನ್ನು ವಿಜಯನಗರದ ಅರಸರು ಪುನರುಜ್ಜೀವನಗೊಳಿಸಿದ್ದಾರೆ. ಶಿಥಿಲವಾಗುತ್ತಿದ್ದ <MASK> ಚೆನ್ನಕೇಶವ ದೇವಾಲಯವನ್ನು ದುರಸ್ಥಿಗೊಳಿಸಿ ಗೋಪುರ, ಪ್ರಾಕಾರ, ಮಂಟಪಗಳನ್ನು  ಈ ಕಾಲದ ಗುಂಡಪ್ಪ ನಾಯಕ ಎನ್ನುವ ದಂಡನಾಯಕನು ನಿರ್ಮಿಸಿದನೆಂದು ಶಾಸನಗಳಿಂದ ತಿಳಿದುಬರುತ್ತದೆ. ವಿಜಯನಗರದ ಪುರಾತನ ಕಾಲದ ಮತ್ತು ಊರಿನ ಅಧಿದೇವತೆಯಾದ ಪಂಪಾ ವಿರೂಪಾಕ್ಷನ ದೇವಾಲಯವನ್ನು ಭವ್ಯ ಮಂದಿರವನ್ನಾಗಿ ಮಾರ್ಪಡಿಸಿದ ಕೀರ್ತಿಯೂ ಈ ಕಾಲದ ಅರಸರಿಗೆ ಸಲ್ಲುತ್ತದೆ. *ಹಳೇಬೀಡು ದೇವಾಲಯದ ಜೀರ್ಣೋದ್ಧಾರ, ಸೋಮನಾಥಪುರ ದ ಆಲಯಕ್ಕೆ ಮಂಟಪಗಳ ನಿರ್ಮಾಣವಾದುದು ಈ ಕಾಲದಲ್ಲೇ. ಇದಲ್ಲದೆ ಕನ್ನಡನಾಡಿನ ಹೊರಗೆ , ತಿರುಪತಿ, ತಾಡಪತ್ರಿ, ಕಾಂಚಿ, ಶ್ರೀರಂಗ ಮುಂತಾದ ದೇವಾಲಯಗಳಿಗೆ ಭವ್ಯವಾದ ಗೋಪುರಗಳನ್ನು ನಿರ್ಮಿಸಿದ ಕೀರ್ತಿ ಈ ಅರಸರದ್ದು. ಕಂಚಿಯ ಏಕಾಂಬರನಾಥ(ಕಾಮಾಕ್ಷಿ) ದೇವಾಲಯಕ್ಕೆ ೧೮೮ ಅಡಿ ಎತ್ತರದ ಗೋಪುರವನ್ನು ನಿರ್ಮಿಸಿದ್ದ ಕೃಷ್ಣದೇವರಾಯನೆಂದು ಶಾಸನಗಳು ಹೇಳುತ್ತವೆ.
ವಿಜಯನಗರದ ಕಲೆ ಮತ್ತು ವಾಸ್ತುಶಿಲ್ಪ
ಬೇಲೂರು ಲೇಪಾಕ್ಷಿ ಮಧುರೈ ಸೋಮನಾಥಪುರ